Cəfər Cabbarlının ev-muzeyi
Cəfər Cabbarlının ev-muzeyi — Cəfər Cabbarlının vaxtilə yaşayıb-yaratdığı ev indi muzey kimi fəaliyyət göstərir. Muzey ədibin 80 illik yubileyi münasibətilə 1982-ci il martın 20-də açılıb.Yazıçının həyat və yaradıcılığını əks etdirən sənədlər və fotoşəkillər, nadir əlyazmaları, yazıçının sağlığında istifadə etdiyi özünə və ailəsinə aid şəxsi əşyalar, ayrı-ayrı dram əsərlərinə hazırlanmış səhnə maketləri, tamaşalardan afişa və proqramlar, maraqlı rəsm əsərləri, şəxsiyyətlərin dramaturqa bağışladıqları hədiyyələr, C. Cabbarlı irsini tədqiq edən maraqlı elmi əsərlər, mətbuat nümunələri muzeydə qorunub saxlanılır.